Եվրատեսիլ (ֆիլմ)

**«Եվրատեսիլ»** (), ամերիկյան կատակերգություն, որը նկարահանել է Դևիդ Դոբկինը։ Սցենարի հեղինակներն են Ուիլ Ֆերելը և Էնդրյու Սթիլը։ Գլխավոր դերակատարներն են Ֆերելը, Ռեյչել ՄաքԱդամսը, Փիրս Բրոսնանը, Դեն Սթիվենսը և Դեմի Լովատոն։ Ֆիլմը պատմում է իսլանդացի երգիչներ Լարս Էրիքսոնի և Սիգրիթ Էրիքսդոթիրի մասին, որոնց հնարավորություն է ընձեռվում ներկայացնել իրենց երկիրը «Եվրատեսիլում»։

Ֆիլմի թողարկվել է Նեթֆլիքս հարթակում 2020 թվականի հունիսի 26-ին։

## Դերերում
* Ուիլ Ֆերել՝ Լարս Էրիքսոն
* Ռեյչել ՄաքԱդամս՝ Սիգրիթ Էրիքսդոթիր
* Փիրս Բրոսնան՝ Էրիկ Էրիքսոն
* Դեն Սթիվենս՝ Ալեքսանդր Լեմտով
* Դեմի Լովատո՝ Կատիանա
* Օուլավյուր Դարի Օուլաֆսոն՝ Նիլս Բրոնգուս
* Գրեմ Նորթոն` իր դերում
* Բյորն Հլինուր Հարալդսոն` ոստիկան Առնար

### Հրավիրված արտիստներ
«Եվրատեսիլի» մի քանի նախկին մասնակիցներ ֆիլմում հանդես են եկել կամեո․

*  Ջոն Լունդվիկ` Շվեդիայի ներկայացուցիչը 2019 թվականին
*  Աննա Օդոբեսկու` Մոլդովայի ներկայացուցիչը 2019 թվականին
*  Բիլալ Հասանի` Ֆրանսիայի ներկայացուցիչը 2019 թվականին
*  Լորին` Շվեդիայից հաղթողը 2012 թվականին
*  Ջեսի Մատադոր` Ֆրանսիայի ներկայացուցիչը 2010 թվականին
*  Ալեքսանդր Ռիբակ` Նորվեգիայից հաղթողը 2009 թվականին և ներկայացուցիչը 2018 թվականին
*  Ջամալա` Ուկրաինայից հաղթողը 2016 թվականին
*  Էլինա Նեչաևա` Էստոնիայի ներկայացուցիչը 2018 թվականին
*  Կոնչիտա Վուրստ` Ավստրիայից հաղթողը 2014 թվականին
*  Netta` Իսրայելից հաղթողը 2018 թվականին

Ֆիլմում հայտնվել են նաև այլ կարևոր անձինք․
*  Սալվադոր Սոբրալ (2017 թվականի հաղթող)` փողոցային երաժիշտ, որը Շոտլանդիայում դաշնամուր է նվագում։
*  Մոլլի Սանդեն (2006 թվականի Մանկական Եվրատեսիլի մասնակից), նրա ձայնը ներդաշնակեցվել է Ռայչել ՄաքԱդամսի ձայնի հետ նրա համար, որպեսզի ստեղծվի Սիգրիթ Էրիքսդոթիրի կերպարի երգող ձայնը։

## Արտադրություն
2018 թվականի մայիսին ֆիլմի նախապատրաստման շրջանակներում Ուիլ Ֆերելը ֆիլմի հնարավոր կերպարներն ու սցենարն ուսումնասիրելու համար այցելել է Պորտուգալիայի մայրաքաղաք Լիսաբոն, որտեղ անցկացվում էր «Եվրատեսիլ 2018»-ի եզրափակիչը։ Նա նաև կուլիսներում շփվել է «Եվրատեսիլի» որոշ մասնակիցների հետ։

2018 թվականի հունիսի 18-ին հայտնի է դարձել, որ Ֆերրելը գլխավոր դեր է խաղալու, ինչպես նաև դառնալու է Նեթֆլիքսի համար «Եվրատեսիլ» երգի մրցույթի հիման վրա նկարահանվող ֆիլմի սցենարիստ և պրոդյուսեր։ 2019 թվականի մարտին ֆիլմի ռեժիսորը Դևիդ Դոբկինն էր։ 2019 թվականի մայիսին Ռեյչել ՄաքԱդամսը հաստատվել է ֆիլմում դերի համար։ ՄաքԱդամսին և Ֆերրելին տեսել են Իսրայելում Եվրատեսիլ 2019 թվականի գլխավոր փորձերին։ 2019 թվականի օգոստոսին Փիրս Բրոսնանը, Դեն Սթիվենսը և Դեմի Լովատոն միացել են դերասանական կազմին, նկարահանումներն անցկացվել են Մեծ Բրիտանիայում և Իսլանդիայում։

## Ծանոթագրություններ

Կատեգորիա:2020 ֆիլմեր
Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Netflix-ի արտադրության ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Անգլերեն ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Դևիդ Դոբկինի ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Ֆիլմեր Եվրատեսիլ երգի մրցույթի մասին
Կատեգորիա:Ֆիլմեր, որոնց գործողությունները տեղի են ունենում 2020 թվականին
Կատեգորիա:Ֆիլմեր, որոնց գործողությունները տեղի են ունենում 1974 թվականին
Կատեգորիա:Էդինբուրգում նկարահանված ֆիլմեր
Կատեգորիա:Իսլանդիայում նկարահանված ֆիլմեր